Cecilia Sigurdsdatter
Store norske leksikon,Historie,Norsk og nordisk historie,Norges historie,Norges historie fra 1050 til 1300
Cecilia Sigurdsdatter var en norsk kongedatter og kongemor. Hun var utenomekteskapelig datter av kong Sigurd Munn og mor til kong Inge Bårdsson.
Cecilia ble av Erling Skakke sendt til Värmland, hvor hun ble gift med Folkvid lagmann. Med ham fikk hun sønnen Håkon Galen. Da kong Sverre ble norsk konge, påstod han at han var sønn av Sigurd Munn og dermed Cecilias bror. Da Sverre vant fremgang i Norge, flyktet hun til Sverre og ble gift med hans trofaste mann Bård Guttormsson på Rein. Cecilia påstod nå at hun aldri hadde vært gift med Folkvid lagmann, men bare var blitt tvunget til å være hans frille. Dette ble dog senere bestridt av erkebiskop Eirik. Med Bård ble hun mor til Inge, som var norsk konge fra 1204 til 1217. Les mer i Store norske leksikon Cecilia Sigurdsdatter i Norsk biografisk leksikon Norge i høy- og senmiddelalderen